<classify> Muingereza huyo alisema katika nafasi hizo tano, tatu watakuwa ni washambuliaji ambao kazi yao itakuwa ni kusaidiana na washambuliaji waliopo huku wawili wakiwa ni mabeki.Akizungumza na gazeti hili, Kerr alisema pamoja na kufurahishwa na mwenendo wa kikosi chake kubadilika katika kila mchezo, lakini amegundua kina upungufu kwa nafasi hizo na analazimika kutafuta watu mbadala ili waweze kuendana na ushindani uliopo kupigania ubingwa.Ingawa tupo nafasi ya nne, lakini bado hatujafanya vibaya ukilinganisha idadi ya pointi kati yetu na Azam FC, ambayo inaongoza ligi tatizo kubwa kwenye kikosi changu ni baadhi ya wachezaji kutojituma na kujikuta tunategemea wachezaji wachache, alisema Kerr.Kocha huyo alisema sababu ya kuhitaji washambuliaji watatu ni kwa ajili ya kumuongezea nguvu Hamisi Kiiza, ambaye amekuwa na mchango mkubwa kwenye timu hiyo katika ufungaji na anapokosekana mambo yanakuwa magumu. Alisema nafasi ya ulinzi wanataka kumtafuta mchezaji wa kati kwa ajili ya kusaidiana na Hassan Isihaka na Juuko Murshid.Kuna wachezaji tunaendelea nao na mazungumzo kwa ajili ya kuwasajili wakati dirisha la usajili mdogo litakapofunguliwa, naamini hakuna kitakachoharibika na tutawapata nyota hao kwa ajili ya kutuongezea nguvu kupigania ubingwa msimu huu, alisema Kerr.Pia aliuomba uongozi wa timu hiyo na mashabiki kuwa na imani naye kama mkuu wa benchi la ufundi, kwani yeye ndiye mwenye kujua uwezo wa kila mchezaji na matatizo yanayowakabili kutokana na kuwa nao muda mwingi.Alisema ingawa timu hiyo inashika nafasi ya nne kwenye msimamo, lakini bado haijafanya vibaya kama ambavyo wanafikiria na yeye ana imani na chake kinaweza kubeba ubingwa wa Tanzania Bara.  <topic>: michezo 